(સુરત ખાતે શૈક્ષણિક ક્ષેત્રે કાર્યરત એવા શ્રી ભરત ચકલાસિયા ઘણાં વર્ષોથી સાહિત્યનું વાંચન અને સર્જન કરે છે. નવલકથાઓ અને ટૂંકી વાર્તાઓ તેમના ખાસ રસના વિષયો છે. તેમની એક એકથી ચઢિયાતી એવી હાસ્યવાર્તાઓ એ એમનો મૂલ્યવાન ખજાનો છે. ‘પ્રતિલિપિ’ જેવી વેબસાઈટ્સ ઉપર તેમની વાર્તાઓ પ્રસિદ્ધ થાય છે. વાર્તામાંના તળપદી બોલીમાંના પાત્રોના સંવાદોમાંથી વાચકો અનેરો લુત્ફ લઈ શકે છે. ‘વેબગુર્જરી’ ઉપર તેઓશ્રીનું આ પ્રથમ પદાર્પણ છે. અત્રે આ વાર્તા પાઠવવા બદલ તેમને ધન્યવાદ. – ‘વેગુ’ સાહિત્ય સમિતિ)